Landsretten ændrede byrettens afgørelse, så forfalden ejendomsskat ikke skal betales af køber, da beløbet ikke var medtaget i salgsopstillingen, og auktionskøber ikke under auktionen blev... Vis mere
Ret: Østre Landsret (2. instans)
Faggruppe: Civilsag — Visse kæresager
Sagsemner: Fogedret;

ØSTRE LANDSRETS RETSBOG







Den 4. april 2016 satte Østre Landsret retten i retsbygningen, Bredgade 59, København.


Som dommere fungerede landsdommerne Kristian Korfits Nielsen; Katja Høegh og Ina
Darby Iwersen (kst.) førstnævnte som rettens formand.


Der foretoges


17. afd. kære nr. B-580-16:

(advokat Henrik Vind Hansen)
mod
Arbejdernes Landsbank
(advokat Thomas Monberg)


Ingen var mødt eller indkaldt.


Der fremlagdes kæreskrift af 1 marts 2016, hvorved advokat Henrik Vind Hansen på
vegne af  har kæret Holbæk Fogedrets afgørelse af 4. februar 2016 (AS 40-
291/2015) om, at  er forpligtet til at betale 1. rate ejendomsskat 2016
vedrørende ejendommen  som en del af størstebeløbet
uden for budsummen.


Endvidere fremlagdes fogedrettens fremsendelsesbrev af 7 marts 2016 og udskrift af rets -
bogen indeholdende den kærede afgørelse.

 har nedlagt påstand om, at auktionskøber ikke er forpligtet til, uden for
budsummen og som en del af størstebeløbet, at betale 1. rate ejendomsskat for 2016 på
ejendommen; 


 har til støtte herfor anført blandt andet, at det må være indkæredes risiko; at
ejendomsskatterestancen ikke blev korrekt oplyst under den ny auktion; 0g at en forhøjelse
af størstebeløbet med 1. rate ejendomsskat 2016 ville have haft betydning for budgivnin-
gen.


Indkærede har ikke udtalt sig vedrørende kæren.


Fogedretten har ved sagens fremsendelse henholdt sig til den trufne afgørelse.


De modtagne bilag var til stede.


Efter votering afsagdes


kendels e:


Efter retsplejelovens 8 569, stk. 1, skal auktionsrekvirenten ved auktionsmødets begyn-
delse oplyse arten og størrelsen af de omkostninger m. V., som auktionskøberen skal betale
ud over auktionsbuddet. Det samme er fastsat i punkt 6B i Justitsministeriets tvangsaukti -
onsvilkår. Det fremgår af sagen; at 1.rate ejendomsskat 2016, som forfaldt mellem 1. 0g
anden auktion; ikke er medtaget i den af auktionsrekvirenten udarbejdede salgsopstilling.
Det må endvidere lægges til grund, at auktionsrekvirenten heller ikke under auktionen har
oplyst om den forfaldne restance. Herefter er auktionskøber ikke pligtig til uden for
budsummen at betale 1 rate ejendomsskat 2016. Den omstændighed, at 
ifølge fogedretten er professionel lokal opkøber af ejendomme, kan ikke føre til et andet
resultat.


Landsretten ændrer derfor fogedrettens kendelse, således at  ikke skal betale
1. rate ejendomsskat 2016 vedrørende ejendommen 
uden for budsummen.


Thi bestemme s:

 skal ikke betale 1 rate ejendomsskat 2016 vedrørende ejendommen
 uden for budsummen.


Arbejdernes Landsbank skal i kæremålsomkostninger inden 14 dage betale 2.000 kr. til



Kæreafgiften tilbagebetales.


Retten hævet.